สังคมข่าวหุ้นนิวส์เวฟ
ดัชนีตลาดหุ้นไทยปิดการซื้อขายอยู่ที่ 1,400.50 จุด ปรับลดลง 6.07 จุด พ่วงด้วยมูลค่าการซื้อขาย 4.3 หมื่นล้านบาท* ตลาดหุ้นไทยถอยหลังลงมาปิดที่แนวรับ 1,400 จุด แบบพอดิบพอดี โดยต่างชาติเข้าซื้อสุทธิ 902 ล้านบาท ตามด้วยรายย่อย 125 ล้านบาท ส่วนขาเทขายสุทธิ 522 ล้านบาท และบัญชีบริษัทหลักทรัพย์ 506 ล้านบาท
19 พ.ค. 2559

ดัชนีตลาดหุ้นไทยปิดการซื้อขายอยู่ที่ 1,400.50 จุด ปรับลดลง 6.07 จุด พ่วงด้วยมูลค่าการซื้อขาย 4.3 หมื่นล้านบาท* ตลาดหุ้นไทยถอยหลังลงมาปิดที่แนวรับ 1,400 จุด แบบพอดิบพอดี โดยต่างชาติเข้าซื้อสุทธิ 902 ล้านบาท ตามด้วยรายย่อย 125 ล้านบาท ส่วนขาเทขายสุทธิ 522 ล้านบาท และบัญชีบริษัทหลักทรัพย์ 506 ล้านบาท
* เพื่อไม่เป็นการเสียเวลา เริ่มกันด้วยหุ้นแรกวันนี้ ADVANC ซึ่งเป็นที่ชัดเจนแล้วว่าจะเดินหน้าเข้าประมูลคลื่นความถี่ 900 MHz
* ที่สำคัญอยากให้สังเกตราคา ADVANC ปรากฏว่าเมื่อวานปิดลบที่ 157 บาท เท่ากับลดลงไป 1% กว่าเท่านั้นเอง
* จึงแตกต่างจากในอดีตสิ้นเชิง ที่ใครชนะประมูล ราคาหุ้นดิ่งวูบทันที
* นั่นสะท้อนให้เห็นเลยว่า ภาพรวมตลาดเริ่มมองเชิงบวกประเด็น 4G กับตัว ADVANC มากขึ้นกว่าเดิมแล้ว ฐานราคาปัจจุบันก็น่าสนใจ ปันผลจ่ายดี ราคายังต่ำเป้าหมาย 195 บาทอยู่เพียบ
* ต่อกันด้วยคู่หูแม่-ลูก หุ้นTRUE และ TRUE-T1 ซึ่งต้นทุนรวม (บวกราคาใช้สิทธิ) ตัวลูกปิดต่ำกว่าตัวแม่ในกระดานเป็นครั้งแรก * โดยเมื่อวาน TRUE-T1 ปิดฉากที่ 19 สตางค์ ถ้าบวกกับราคาใช้สิทธิของ TSR ที่ 7.15 บาท เท่ากับมีต้นทุนรวม 7.34 บาท * ส่วนตัวแม่ TRUE ปิดการซื้อขาย 7.40 บาท จึงหมายความว่า TRUE-T1 บวกราคาใช้สิทธิมีต้นทุนต่ำกว่าแม่รวม 6 สตางค์แล้วนั่นเอง
* งานนี้ถือเป็นผลบวกต่อ TRUE โดยตรง เพราะเป้าหมายที่อยากระดมทุน 60,000 ล้านบาท จากการใช้สิทธิ TSR เริ่มฉายแววออกมาให้เห็นกันแล้ว
* แต่ขอย้ำเตือนกันอีกครั้ง TRUE-T1 เหลือเวลาเทรดแค่ 2 วันทำการเท่านั้น ได้แก่ วันนี้ (19 พ.ค.) และวันที่ 23 พ.ค.
* หุ้น FORTH-FSMART เป็นอีกคู่แม่-ลูกที่เทรนด์ธุรกิจอยู่ในช่วงขาขึ้นแบบเต็มสูบ
* หลังจากทั้งคู่ประกาศงบไตรมาสแรกออกมามีกำไรเติบโตแข็งแกร่งไม่เบา
* ดังนั้น โบรกฯ เลยมีการประเมินทิศทางธุรกิจช่วงที่เหลือของปีนี้กันใหม่ ซึ่งผลที่ออกมาสดใสทั้งคู่
* เริ่มจากทาง  FORTH กันก่อน จุดเด่นที่น่าสนใจคือราคาเป้าหมายที่ล่าสุด กำหนดไว้สูงถึง 11 บาท อัพไซด์บานกว่า 50% ขณะที่กำไรปีนี้มีลุ้นโตกว่า 500 ล้านบาท
* ส่วน FSMART กำไรปี 59 มีลุ้นโตก้าวกระโดดทะลุ 400 ล้านบาท ขานรับผลบวกธุรกิจ “ตู้บุญเติม” ที่ฟอร์มยังคงร้อนแรงต่อเนื่อง ส่วนราคาเป้าหมายโบรกฯ เคาะไว้แถว 17 บาท * หุ้น WHA เป็นอีกบริษัทที่น่าสนใจไม่เบา หลังจากงบไตรมาส 1 ประกาศกำไรสุทธิกว่า 100 ล้านบาท ถือว่าดีกว่าที่โบรกฯ คาดไว้แบบท่วมท้น
* ดังนั้นงวดไตรมาส 2 ถ้าไม่มีอะไรผิดพลาด มีโอกาสสูงที่ผลการดำเนินงานจะดียิ่งขึ้นเข้าไปอีก
* แถมล่าสุดมีแผนไปเดินสายโรดโชว์ในต่างประเทศ เชื่อได้เลยว่า การนำเสนอข้อมูลรอบนี้น่าจะยิ่งทำให้ WHA เนื้อหอมโดนใจกองทุนต่างชาติเพิ่มเข้าไปอีกแน่
* ราคาเป้าหมายขั้นต่ำ 4 บาทที่โบรกกำหนดไว้จึงยังมีเหลืออัพไซด์ 25% จึงเป็นหุ้นเหมาะทั้งเทรดดิ้งหรือซื้อลงทุนได้แบบครบถ้วน
* หุ้น AJD ตั้งเป้าหมายฟาดรายได้ปี 59 โตขึ้น 10-15% ซึ่งผู้บริหาร “อมร มีมะโน” ออกปากมั่นใจว่ายอดขายบริษัทจะเติบโตขึ้นทุกสายธุรกิจ โดยเฉพาะสายงานตู้เติมเงินออนไลน์ที่มีแนวโน้มโดดเด่น
* แถมยังตั้งเป้าหมายทำยอดขายตู้เติมเงินในปีนี้ไว้สูง 50,000 เครื่อง จากปัจจุบันมียอดขายแล้วกว่า 10,000 เครื่อง นี่หากทำได้จริง ถือว่า พลิกโฉมธุรกิจเลยทีเดียวแหละ * ปิดท้ายด้วยหุ้น BEAUTY ยังคงเป็นอีกหนึ่งหุ้นที่ชื่นชอบและน่าสอยติดพอร์ตกันไว้บ้างนะ
* เพราะเห็นเงียบๆ แต่ราคาหุ้นนี่แอบวิ่งบวกไม่หยุด จนล่าสุดปิดบวก 5.80 บาท มูลค่าการซื้อขายใช่น้อยซะเมื่อไหร่ ซัดไปรวม 165 ล้านบาท
* ที่สำคัญเมื่อวานยังมีช่วงที่หุ้นวิ่งขึ้นทำจุดสูงสุดของวันที่ 5.90 บาท นี่ท่าทางจะพยายามวิ่งขึ้นไปท้าทายราคาเป้าหมายที่โบรกฯ กำหนดไว้ 6 บาทกันแน่* 